مونار
**مونار** مغربی گھاٹ سلاسلِ کوہ کا ایک پہاڑی مستقر ہے۔ یہ بھارت کی ریاست کیرالا میں واقع ہے۔ یہ ایک سیاحتی مقام ہے۔یہ دل لبھانے والی ایک ایسی جگہ ہے جہاں ہر ہندوستانی شخص کو اپنی زندگی میں ایک بار ضرور جانا چاہیے تاکہ اسے یہ پتا چلے کہ قدرت کے نظارے کتنے ہی انمول ہیں.بے شک یہ جگہ بار بار آپ کو اس بات پر سوچنے کے لئے اکساتی ہے کہ دنیا بنا مسی خالق کے موجود نہیں.

نام
---

ملیالم زبان میں **مونّار** کا مطلب 'تین ندیوں کا دیس' ہے۔ یہاں مُوتیرا ندی، چنتو وَرائی ندی اور کُنڈلا ندی کا سنگم ہے۔ اس لیے یہ نام پڑا ہے۔ ملیالم میں مُونُّ (Moonnu) کا معنیٰ ہے تین اور آر کا معنیٰ ہے دریا۔

جغرافیہ اور موسم
----------------

مونّار سطحِ بحر سے تقریباً 1600-1800 میٹر بلندی میں واقع ہے۔ درجۂ حرارت عام طور پر 14 ° اور 26 ° کے درمیاں ہے۔

ماٹوپیٹی
--------

ماٹوپیٹی سمندر کی سطح سے 1700 میٹر اونچائی پر واقع ہے۔ یہاں ماٹوپیٹی جھیل اور باندھ ہیں۔ یہاں سے چائے کے باغات کا خوش نما منظر نظر آتا ہے۔ یہاں پر سیاح کشتی سواری سے لطف اندوز ہو سکتے ہیں۔ ماٹوپیٹی خصوصی لبنیاتی کاشت کے لیے مشہور ہے۔ ماٹوپیٹی کے اندر اور آس پاس کے شولا جنگلات مختلف قسم کے پرندوں کا گھر ہے۔ یہاں ایک چھوٹی سی ندی اور پانی کا سوتا بھی ہے جو یہاں کی توجہ کو اور بھی بڑھا دیتا ہے۔

ایراوی كولم نیشنل پارک
----------------------

ایراوی كولم نیشنل پارک **مونار** سے 15 کلومیٹر دور ہے۔ یہ دیوی کولم تعلقہ میں ہے۔ باغ کے جنوبی علاقے میں آناموڈی چوٹی ہے۔ بنیادی طور پر نيلگری جنگلی بكریوں کی حفاظت کرنے کے لیے اس پارک کی بنیاد ڈالی گئی تھی۔ 1975 میں اسے پناہ گاہ کے طور پر اعلان کیا گیا تھا۔ نباتات اور جت کے ماحول کی دنیا میں اس کی اہمیت کو دیکھتے ہوئے 1978 میں اسے نیشنل پارک کا اعلان کر دیا گیا۔ 97 مربع کلومیٹر پر پھیلا یہ پارک قدرتی خوبصورتی کے لیے مشہور ہے۔ یہاں نایاب نيلگری بكریوں کو دیکھا جا سکتا ہے۔

عجائبخانۂ چائے اور عملیتِ چائے
------------------------------

یہ میوزیم ٹاٹا ٹی کے زیرِ نگرانی ہے۔ اس میوزیم میں 1880 میں مونار میں چائے کی پیداوار کے آغاز سے متعلق نشانياں رکھی گئی ہیں۔ یہاں کئی تاریخی تصاویر بھی لگی ہوئی ہیں۔ اس کے پاس ہی واقع ٹی پروسیسنگ اکائی میں چائے بننے کے پورے عمل کو قریب سے دیکھا اور سمجھا جا سکتا ہے۔

آبشاریں
-------

گہری وادی میں واقع یہ جھرنا مونار سے 8 کلومیٹر دور کوچی سڑک پر واقع ہے۔ اتھكڈ پھلي مونار کا ایک اہم سیاحتی مقام ہے۔ مانسون کے دنوں میں (جولائی - اگست) اس کی خوبصورتی اور بھی بڑھ جاتی ہے۔ اس آبشار کے علاوہ بھی اس راستے میں دو اور آبشاریں بھی ہیں - چيياپارا آبشار اور والرا آبشار۔

چییاپارا آبشار ناظرہ

آب و ہوا
--------

| آب ہوا معلومات برائے مونار |
| --- |
| مہینا | جنوری | فروری | مارچ | اپریل | مئی | جون | جولائی | اگست | ستمبر | اکتوبر | نومبر | دسمبر | سال |
| اوسط بلند °س (°ف) | 21 (70) | 23 (73) | 24 (75) | 25 (77) | 25 (77) | 23 (73) | 21 (70) | 22 (72) | 22 (72) | 22 (72) | 21 (70) | 21 (70) | 22.5 (72.6) |
| اوسط کم °س (°ف) | 12 (54) | 13 (55) | 14 (57) | 16 (61) | 16 (61) | 16 (61) | 15 (59) | 15 (59) | 15 (59) | 15 (59) | 14 (57) | 13 (55) | 14.5 (58.1) |
| اوسط عمل ترسیب مم (انچ) | 16 (0.63) | 29 (1.14) | 49 (1.93) | 141 (5.55) | 204 (8.03) | 472 (18.58) | 669 (26.34) | 421 (16.57) | 237 (9.33) | 258 (10.16) | 160 (6.3) | 59 (2.32) | 2,715 (106.88) |
| اوسط عمل ترسیب ایام (≥ 0.1 mm) | 2 | 2 | 3 | 6 | 8 | 9 | 10 | 9 | 10 | 12 | 8 | 5 | 84 |
| ماہانہ اوسط دھوپ ساعات | 248.0 | 232.0 | 248.0 | 240.0 | 217.0 | 120.0 | 124.0 | 124.0 | 150.0 | 155.0 | 180.0 | 217.0 | 2,255 |
| ماخذ: Weather2Travel |

**مونار کے چائے باغات کا وسیع منظر**

تصاویر
------

* مونار ایکو پوائنٹمونار ایکو پوائنٹ
* مونار کے مناظرِ قدرتمونار کے مناظرِ قدرت
* مونار بہ وقتِ صبحمونار بہ وقتِ صبح
* مونار مسلم جماعتمونار مسلم جماعت
* ماٹو پیٹی جھیلماٹو پیٹی جھیل
* مونار کے جنگلی ہاتھیمونار کے جنگلی ہاتھی
* مونار شہرمونار شہر
* مونار شہرمونار شہر
* 
* بلند مستقر بلند مستقر
* 
* 
* مونار کی کنڈلی باندھمونار کی کنڈلی باندھ
* پھولوں کا نظارہپھولوں کا نظارہ
* ماٹو پیٹی جھیلماٹو پیٹی جھیل
* چرچل پلچرچل پل
* چائے باغاتچائے باغات
* کنڈلا جھیلکنڈلا جھیل
* کنڈلا جھیلکنڈلا جھیل
* ایکو پوائنٹایکو پوائنٹ
* ماٹو پیٹی باندھماٹو پیٹی باندھ
* آنائیرانگل باندھآنائیرانگل باندھ
* پیریار کا کنارہپیریار کا کنارہ

بیرونی روابط
------------

* کیرالا سیاحت کا موقعِ حبالہ

حوالہ جات
---------

1. ↑  Munnar
2. ↑  "خطا: {{Cite web}} کے استعمال کے دوران no `|title=` specified ". ۔ اخذ کردہ بتاریخ 31 جنوری 2013.